| Harrison Ford |
| --- |
|  |
|  |
|  |
| Tikras vardas | Harrison Ford |
|  |
| Gimė | 1942 m. liepos 13 d. (81 metai) Čikaga, Ilinojus |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Hanas Solo„Žvaigždžių karai", 1977–83 m.Indiana Džounsas„Indiana Džounsas", 1981–2008 m.Rikas Dekardas „Bėgantis skustuvo ašmenimis", 1982 m. |
|  |
|  |

**Harisonas Fordas** (angl. *Harrison Ford*; g. 1942 m. liepos 13 d.) – JAV kino aktorius ir prodiuseris. Labiausiai žinomas dėl Hano Solo (filmų serija „Žvaigždžių karai") ir Indianos Džounso (tetralogija „Indiana Džounsas") vaidmenų. Fordas taip pat atliko ir kitus dėmesio sulaukusius vaidmenis, pvz. Riko Dekardo filme „Bėgantis skustuvo ašmenimis", Džono Buko vaidmuo filme „Liudininkas", Džeko Rajano vaidmuo filmuose „Patriotų žaidimai" ir „Akivaizdus ir tikras pavojus". Per savo jau šešis dešimtmečius besitęsiančią karjerą Fordas vaidino ir kituose garsiuose Holivudo filmuose, pvz. „Šių dienų apokalipsė", „Pripažintas nekaltu", „Bėglys", „Prezidento lėktuvas" ir „Praeities šešėliai". Penki filmai, kuriuose jis vaidino, buvo įtraukti į Nacionalinį filmų registrą.

1997 m. Fordas atsidūrė pirmoje žurnalo „Empire" „Visų laikų kino žvaigždžių 100-tuko" vietoje.

Biografija
----------

### Jaunystė

Gimė Čikagoje, Ilinojaus valstijoje. Jo motina Dorotė buvo namų šeimininkė ir buvusi radijo aktorė, o jo tėvas, Kristoferis Fordas (tikrasis vardas Džonas Viljamas Fordas (*John William Ford*)), dirbo reklamos srityje ir taip pat užsiiminėjo vaidyba. 1945 m. gimė Fordo jaunesnysis brolis Terensas. Fordo seneliai iš tėvo pusės, John Fitzgerald Ford ir Florence Veronica Niehaus, atitinkamai buvo airių ir vokiečių kilmės. Seneliai iš motinos pusės, Harry Nidelman ir Anna Lifschutz, buvo žydai, emigravę iš Minsko, Baltarusijos (kuomet ji buvo Rusijos imperijos sudėtyje).

Vaikystėje Fordas buvo aktyvus Amerikos berniukų skautų organizacijos narys ir pelnė antrą aukščiausią laipsnį. Dėl to jis ir taip pat skautu buvęs režisierius Stivenas Spilbergas nutarė jaunąjį Indianą Džounsą filme „Indiana Džounsas ir paskutinis kryžiaus žygis" pavaizduoti kaip skautą. Jie taip pat juokais Fordo žinias apie roplius pavertė Džounso baime gyvatėms.

1960 m. Fordas baigė Meino rytų vidurinę mokyklą Park Ridže, Ilinojuje. Mokykloje Fordas dirbo mokyklos radijuje, komentuodavo sporto varžybas. Jis įstojo į Ripono koledžą Viskonsine, kur norėdamas įveikti savo drovumą, pradėjo lankyti dramos būrelį ir ilgai netrukus susižavėjo vaidyba.

### Karjera

Aktoriaus karjeros pradėjo siekti 1964 m. nuvykęs į Los Andželą (Kalifornija). Pirmą vaidmenį atliko filme „Dead Heat on a Merry-Go-Round" (1966 m.), bet kūrybinės grupės sąraše nebuvo paminėtas.

Nepatenkintas jam siūlomais vaidmenimis, Fordas tapo savamoksliu dailide ir vėliau buvo nusamdytas Džordžo Lukaso pagaminti spinteles jo namams. Fordo, kaip dailidės, dirbiniai galop atnešė jam kino žvaigždės vaidmenį. 1975 m. Džordžas Lukasas paskyrė laiką Fordo perklausai dėl vaidmens jo režisuotame filme „Žvaigždžių karai: epizodas IV – nauja viltis" ir galiausiai nutarė Fordui atiduoti Hano Solo vaidmenį. „Žvaigždžių karai" tapo vienu sėkmingiausių filmų kino istorijoje, o Fordas įgijo superžvaigždės statusą. Fordas savo, kaip vieno pagrindinių to laikmečio aktorių, rolę įtvirtino gavęs vaidmenis bendrame Džordžo Lukaso ir Stiveno Spilbergo projekte – „Indiano Džounso" filmų trilogijoje.

Asmeninis gyvenimas
-------------------

Fordas yra vienas iš nuošaliausių Holivudo aktorių, jis nemėgsta viešai kalbėti apie savo asmeninį gyvenimą. Fordas vedė tris kartus: pirmąkart Mary Marquardt
(santuoka truko nuo 1964 iki 1979 m.), antrąkart – Melissa Mathison (1983–2004 m.). Su trečiąja žmona Calista Flockhart susituokė 2010 m. Iš viso Fordas turi penkis vaikus.

Vienas iš Fordo laisvalaikio hobių yra aviacija. Jis turi piloto teises ir gali skraidyti fiksuotųjų sparnų orlaiviais bei sraigtasparniu.

Filmografija
------------

* 1966: *Dead Heat on a Merry-Go-Round*
* 1966: *The Long Ride Home*
* 1967: *Luv*
* 1967: *Laikas žudyti*
* 1968: *Journey to Shiloh*
* 1970: *Zabriskie Point*
* 1970: *Getting Straight*
* 1970: *The Intruders*
* 1971: *Dan August*
* 1973: *American Graffiti*
* 1974: *Pokalbis*
* 1975: *Judgment: The Court Martial of Lieutenant William Calley*
* 1976: *Dynasty*
* 1977: *The Possessed*
* 1977: *Žvaigždžių karai: epizodas IV – nauja viltis*
* 1977: *Heroes*
* 1978: *Force 10 from Navarone*
* 1978: *Star Wars Holiday Special*
* 1979: *Šių dienų apokalipsė*
* 1979: *Hanover Street*
* 1979: *The Frisco Kid*
* 1979: *More American Graffiti*
* 1980: *Žvaigždžių karai: epizodas V – imperija kontratakuoja*
* 1981: *Indiana Džounsas ir dingusios Sandoros skrynios ieškotojai*
* 1982: *Bėgantis skustuvo ašmenimis*
* 1983: *Žvaigždžių karai: epizodas VI – džedajaus sugrįžimas*
* 1984: *Indiana Džounsas ir lemties šventykla*
* 1985: *Liudininkas*
* 1986: *The Mosquito Coast*
* 1988: *Frantic*
* 1988: *Working Girl*
* 1989: *Indiana Džounsas ir paskutinis kryžiaus žygis*
* 1990: *Presumed Innocent*
* 1991: *Regarding Henry*
* 1992: *Patriot Games*
* 1993: *Bėglys*
* 1994: *Clear and Present Danger*
* 1995: *Sabrina*
* 1997: *The Devil’s Own*
* 1997: *Air Force One*
* 1998: *Six Days Seven Nights*
* 1999: *Random Hearts*
* 2000: *What Lies Beneath*
* 2002: *K-19: The Widowmaker*
* 2003: *Hollywood Homicide*
* 2004: *Water to Wine*
* 2006: *Firewall*
* 2008: *Indiana Džounsas ir krištolo kaukolės karalystė*
* 2008: *Dalai Lama Renaissance*
* 2009: *Crossing Over*
* 2009: *Brüno*
* 2010: *Extraordinary Measures*
* 2010: *Morning Glory*
* 2011: *Cowboys & Aliens*
* 2013: *42*
* 2013: *Paranoia*
* 2013: *Ender’s Game*
* 2013: *Anchorman 2: The Legend Continues*
* 2014: *The Expendables 3*
* 2015: *Adelinos amžius*
* 2015: *Žvaigždžių karai: epizodas VII – galia nubunda*
* 2017: *Bėgantis skustuvo ašmenimis 2049*

Šaltiniai
---------

1. ↑  *Gediminas Jankauskas. Ford Harrison (Harisonas Fordas)*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 185 psl.
2. 1 2 3  Jenkins, Gary (1999 m. kovo mėn.). *Harrison Ford: Imperfect Hero*. Kensington Books. pp. 9–12. ISBN 0-8065-8016-X.
3. ↑  „Harrison Ford Biography (1942–)". Film Reference. Nuoroda tikrinta 2008-03-23.
4. 1 2 3 4  *Inside the Actors Studio*. Harrison Ford, Season 6, Episode 613. 2000-08-20.
5. ↑  „Ten American showbiz celebrities of Russian descent". Pravda. 2005-11-18. Nuoroda tikrinta 2008-05-23.
6. ↑  Brad Duke (2005). *Harrison Ford: The Films*. Nuoroda tikrinta 2011-11-01.
7. ↑
8. ↑  Empire of Dreams: The Story of the Star Wars Trilogy. Star Wars Trilogy Box Set DVD documentary. [2005]

Nuorodos
--------

|  |  |
| --- | --- |
|  | **Vikiteka: Harrison Ford** – vaizdinė ir garsinė medžiaga  |

* imdb.com: Harrison Ford